钦定古今图书集成/明伦汇编/氏族典/第262卷 > 王武俊
## 钦定古今图书集成/明伦汇编/氏族典/第262卷 > 王武俊

按《唐书王武俊传》，“武俊，字元英，本出契丹，怒皆部父
路俱开元中入居蓟。武俊年甫十五，善骑射，隶李宝
臣帐下为裨将。宝应初，王师入井陉，宝臣以恒、定等
五州自归，共平馀贼，武俊谋也。奏兼御史中丞，封维
川郡王。其子士真，宝臣以女妻之。惟岳拒命，武俊谋
执惟岳，惟岳惶遽，遂缢。即遣孟华奏天子。德宗授武”
俊恒冀观察使，武俊怨不得节度，缚使者送朱滔，与
之叛。时马燧、李抱真讨田悦，悦方困武俊，滔救之，屯
连箧山。帝诏李怀光督兵助讨，悦军屡败，不能阵，怀
光缓辔观之。武俊乘其怠，使赵万敌等以二千骑横
突，而滔军踵驰，王师乱，相蹈藉死。怀光还走壁，武俊
夜决河注王莽渠，断燧饷路。燧计穷，而与滔素姻，家
刀遣使谩谢滔，滔亦阴忌武俊，胜且不制，许之。燧至
魏县，坚壁自固，师复振。于是武俊与田悦等擅相王
国，号赵。建中四年，抱真使客贾林诈降武俊，说武俊
袭滔，武俊乃通好。抱真约马燧盟。兴元元年，赦天下，
武俊大集其军，黜伪号，诏拜检校工部尚书、恒冀深
赵节度使、琅邪郡王。是时，滔悉幽、蓟兵与《回纥》围贝
州，将绝白马津南趋洛。武俊东壁贝州，滔焚车粮遁
归。诏以恒州为大都督府，即授武俊长史，赐德、棣二
州。天子至自梁，遇武俊益厚，子弟虽襁褓，悉官之。俄
进检校太尉，兼中书令。贞元十七年死，赠太师，谥忠
烈。士真袭位。